Frøernes Hud- og Lungerespiration. 
Et Bidrag til Theorien for Vexelvirkningen mellem Blodet og 
Atmosfæren. 
Af 
August Krogh . 
Indledning. 
Hos alle højere Hvirveldyr foregaaer der foruden gennem 
Lungerne ogsaa gennem Huden en Udvexling af Luftarter mellem 
Blodet og Atmosfæren — en naturlig Følge af at Huden er gennem- 
trængelig for Luft og, med Undtagelse af Epidemis, gennemvævet 
med Blodkar. 
Hos Frøerne findes imidlertid Forhold, der maa antages at 
være særlig gunstige for Hudrespiration, idet, som bekendt, Arteria 
pulmonalis deler sig i to Grene, af hvilke den ene gaaer til 
Lungerne, medens den anden forsyner store Partier af Huden, 
Mundens Slimhinde, Trommehulen og desuden enkelte Muskler med 
Blod. Det er godtgjort, at denne Arterie fører stærkt venøst Blod, 
i Modsætning til Aorta, der fører overvejende arterielt, og Carotis, 
der fører næsten rent arterielt Blod. Hertil kommer, at Hudens 
Karnæt er meget tæt og den dækkende Epidemis særdeles tynd. 
Som Følge af disse Forhold er Frøerne de Dyr, man maa 
vende sig til, naar man vil studere Hudrespirationens principielle 
Betydning og afgøre, om den alene er kvantitativt, eller muligvis 
ogsaa kvalitativt, forskellig fra Lungerespirationen. 
Til Opklaring af Forholdet mellem Frøernes Hud- og Lunge¬ 
respiration foreligger der i Literaturen ikke særlig mange Under¬ 
søgelser. Disse vil jeg, før jeg gør Rede for mine egne Forsøg, 
